CELEX: 62011CN0047
Language: fi
Date: 2011-02-02 00:00:00
Title: Asia C-47/11: Ennakkoratkaisupyyntö, jonka Judecătoria Timișoara (Romania) on esittänyt 2.2.2011 — SC Volksbank România SA v. Autoritatea Națională pentru Protecția Consumatorilor CRPC ARAD TIMIȘ

9.4.2011   
            
            
               FI
            
            
               Euroopan unionin virallinen lehti
            
            
               C 113/7
            
         Ennakkoratkaisupyyntö, jonka Judecătoria Timișoara (Romania) on esittänyt 2.2.2011 — SC Volksbank România SA v. Autoritatea Națională pentru Protecția Consumatorilor CRPC ARAD TIMIȘ
   (Asia C-47/11)
   2011/C 113/13
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Judecătoria Timișoara
   
      Pääasian asianosaiset
   
   
      Kantaja: SC Volksbank România SA
   
      Vastaaja: Autoritatea Națională pentru Protecția Consumatorilor — Comisariatul Județean pentru Protecția Consumatorilor (CRPC) ARAD TIMIȘ
   
      Ennakkoratkaisukysymykset
   
   
               1)
            
            
               Onko direktiivin 2008/48 (1) 30 artiklan 1 kohtaa tulkittava siten, että siinä kielletään jäsenvaltioita säätämästä, että direktiivin täytäntöönpanemiseksi annettua kansallista lakia sovelletaan myös sopimuksiin, jotka on tehty ennen kansallisen säännöksen voimaatuloa?
            
         
               2)
            
            
               Onko direktiivin 2008/48 22 artiklan 1 kohtaa tulkittava siten, että siinä säädetään kulutusluottosopimusten alalla mahdollisimman suuresta yhdenmukaistamisesta, joka estää jäsenvaltioita
               
                           2.1
                        
                        
                           laajentamasta direktiiviin 2008/48 sisältyvien oikeussääntöjen soveltamisalaa koskemaan sopimuksia, jotka on nimenomaisesti suljettu direktiivin soveltamisalan ulkopuolelle (kuten kiinnitysluottosopimuksiin), tai
                        
                     
                           2.2
                        
                        
                           asettamasta luottolaitoksille lisävelvollisuuksia, jotka koskevat palkkiotyyppejä, joita luottolaitokset voivat periä kansallisen täytäntöönpanosäännöksen soveltamisalaan kuuluvissa kulutusluottosopimuksissa?
                        
                     
         
               3)
            
            
               Jos kysymyksen 2 alakohtiin vastataan kieltävästi, onko palvelujen vapaata liikkuvuutta ja pääomien vapaata liikkuvuutta koskevia periaatteita tulkittava siten, että niissä estetään jäsenvaltiota kohdistamasta luottolaitoksiin säännöksiä, joissa kulutusluottosopimuksiin kielletään soveltamasta palkkioita, joita ei mainita sallittujen palkkioiden luettelossa, vaikka viimeksi mainittuja palkkioita ei ole määritelty kyseessä olevan valtion lainsäädännössä?
            
         
      (1)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL L 133, s. 66).